ALGAE, 
229 
teneritatem filorum densissime intricati et compacti, 
ut absque dilaceratione eorum evelli nequeant et vix 
quaedam seorsim considerari possint. 
Fila tenuissima, non nisi' composito micro- 
scopio rite distinguenda, in vivo statu ad visum 
omnino continua, absque intersectionibus genicula- 
ribus articulisque conspicuis , tenui membrana con- 
structa, pellucidissima, crystallina, aequalia, di- 
chotoma. 
Rami ramuti(\\\e remoti, alterni. 
Utriculi matricales in vivo statu sibi adeo 
approximati et contigui, ut neque distingui queant, 
neque inter eorum fines interstitia in oculos inci- 
dant, per incipientem exsiccationem vero paulo bre- 
viores fiunt, fili membranam finibus suis attrahunt 
et ita cum contentis sporulis atque cum geniculiformi- 
bus interstitiis opacis evidentiores, in filis ad superfi- 
ciem articulos oblongos , utrinque parum attenuatos, 
diametro suo vix quadruplo longiores , producunt. 
Siccata colorem retinet et, vernice quasi ob- 
ducta, chartae vel vitro arctius adglutinatur haec spe- 
cies. Irrorata citissime reviviscit. 
Observ, /. Structura sua quam proxime accedit an- 
tecedenti Confervae vitreae ^ tamen diver- 
sissima. 
I. Fasciculis densissime compactis, muco- 
sis , atro - viridibus , per siccitatem quasi 
vernice obductis. 
a. Filis longe tenerioribus et tenuiori- 
bus. 
3. Utriculis matricalibus in vivo statu sibi 
magis contiguis, per siccitatem dissitis, 
contractis et opacis tantum, conspicuis. 
